ריק מרטן

רישאר ליונל מרטן (בצרפתית: Richard Lionel Martin; 26 ביולי 1951 – 13 במרץ 2011) היה חלוץ אגף קנדי צרפתי מקצועני בהוקי קרח ששיחק בליגת ההוקי הלאומית עבור באפלו סייברס ולוס אנג'לס קינגס במשך 11 עונות בין 1971 עד 1982. השתתף בגמר גביע סטנלי בשנת 1975 עם הסייברס. התפרסם בעיקר בזכות חלקו בקו המפורסם של הסייברס המכונה הקשר הצרפתי עם החלוצים ז'ילבר פרו ורנה רובר.

קריירת משחק
מרטן נבחר כבחירה חמישית בדראפט על ידי באפלו סייברס בשנת 1971. לאחר קריירת נוער עם מונטריאול ג'וניור קנדיאנס באיגוד ההוקי של אונטריו, שיחק מרטן 685 משחקי NHL בקריירה, כבש 384 שערים ו-317 אסיסטים עבור 701 נקודות. העונה הטובה ביותר שלו הייתה עונת 1974/75 כאשר כבש 52 שערים ו-95 נקודות ב-68 משחקים בלבד. מרטן כבש לפחות 44 שערים חמש פעמים בקריירת ה-NHL שלו. נבחר לשחק בשבעה משחקי אולסטאר רצופים ונבחר בתור חלוץ אגף שמאל בנבחרות אולסטאר ראשונות בעונות 1973/74 ו-1974/75 ולנבחרות אולסטאר שניות בעונות 1975/76 ו-1976/77. כן מחזיק בשיאים של באפלו סייברס בשלושער, משחקים עם ארבעה שערים, עונות של 40 שערים, עונות רצופות של 40 שערים, עונות של 50 שערים ועונות רצופות של 50 שערים. מרטן גם עומד במקום ה-11 בכל הזמנים בממוצע שערים למשחק בהיסטוריית העונות הסדירות ב-NHL.

בתקופתו, חבישת קסדה הייתה בגדר המלצה ותו לא, עד שהאירוע הבא המחיש את חשיבות הכלי המגן. באמצע השליש האחרון במהלך הניצחון הביתי של הקבוצה בתוצאה 0–2 ב-9 בפברואר 1978, דייב פאריש מניו יורק ריינג'רס תפס את מרטן סביב הצוואר מאחור ובעט ברגליו של מרטן מתחתיו, מה שגרם למרטן שראשו יוטח על הקרח. כך נותר מחוסר הכרה והחל לפרכס. לאחר האירוע, הקסדות הפכו למראה הרבה יותר נפוץ על ראשיהם של חבריו לקבוצה.

ב-8 בנובמבר 1980, ספג מרטן מכה מסוכנת שאיימה לסיים לו את הקריירה. במשחק בית מול וושינגטון קפיטלס, מרטן דהר בהתקפה מתפרצת. חלוץ הקפיטלס ראיין וולטר הצליח להכשיל את מרטן ולא הוכרזה עבירה. שוער הקפיטלס, מייק פלמטיר שכבר יצא מהרחבה, הפיל את מרטן בחזרה על ידי בעיטה בברכו וגרם לנזק סחוס חמור שהשבית אותו כמעט לחלוטין ממשחק למשך שארית העונה.

מרטן עבר ניתוח בטורונטו וב-10 במרץ 1981, העביר סקוטי באומן את מרטן ודון לוס ללוס אנג'לס קינגס תמורת צמד בחירות דראפט, באחת מהן השיגו הסייברס את השוער טום בראסו ב-1983. מרטן שיחק ארבעה משחקים עבור הקינגס עד שזרק את מחליקיו בדצמבר 1981. מאוחר יותר אמר שהברך שלו נהרסה כמעט לחלוטין בסתיו לפני 1981 וחשש שלא יוכל ללכת אם ימשיך לשחק. הוא האשים את באומן בכך שלחץ עליו להתחלף בינואר 1981 ואמר שזה פגע בתהליך השיקום.

ב-1989, יחד עם שני חברי הקשר הצרפתי האחרים, הוא התקבל להיכל התהילה של באפלו סייברס. מספר 7 שלו הופרש יחד עם מספר 14 של רנה רובר ב-15 בנובמבר 1995, לצד מספר 11 של ז'ילבר פרו תחת דגל של הקשר צרפתי. ב-25 באוקטובר 2005, התקבל מרטן להיכל התהילה של ספורט באפלו. ב-2010, לזכר העונה ה-40 של הסייברס, באפלו ניוז דירג את מרטן במקום הרביעי מבין 40 שחקני הסייברס המובילים בכל הזמנים, בעוד שנבחר במקום החמישי על ידי המעריצים. לאחר מותו ב-2011, הסייברס כיבדוהו לזכרו עם צביעת המספר 7, המספר שלבש מרטן במשך רוב הקריירה שלו עם באפלו, מאחורי כל שער באולם הקבוצה למשך שארית עונת 2010/11.

בשנת 2012 נחשף פסל של "הקשר הצרפתי" מול הזירה של הסייברס, המכונה כיום קיבנק סנטר.

הישגים
 נבחרות אולסטאר בשנים 1974, 1975, 1976, 1977
 שמונה משחקי אולסטאר רצופים
 מקום שלישי בהיסטוריה בכבישת שלושערים בקרב חלוצי אגף שמאל (בעידן המודרני)
 מקום 11 בהיסטוריית הליגה בממוצע של שער למשחק
 אליפות גביע קנדה 1976
 חמש פעמים סיים בעשיריה הפותחת בשערים
 שתי פעמים סיים בעשיריה הפותחת בנקודות
 שלוש פעמים סיים בעשיריה הפותחת בשערים מנצחים
 חמש פעמים סיים בעשיריה הפותחת בשערי כוח
 חמש פעמים סיים בעשיריה הפותחת בממוצע שערים למשחק
 שתי פעמים סיים בעשיריה הפותחת בממוצע נקודות למשחק
 חולצה מספר 7 הוצאה לגמלאות בבאפלו סייברס
 היכל התהילה של באפלו סייברס

חיים אישיים
ריק ואשתו מייקי, היו הבעלים של Globalquest Solutions ו-Globalquest Staffing Solutions בוויליאמסוויל, ניו יורק. לזוג נולדו שלושה בנים, קורי, ג'וש ואריק.

מרטן נפטר ב-13 במרץ 2011, בקלרנס, ניו יורק מהתקף לב בזמן נהיגה, עקב סיבוך ממחלת לב שנובעת מיתר לחץ דם. היה בעת מותו בן 59. ניתוח מאוחר יותר גילה שלמרטן הייתה אנצפלופתיה טראומטית כרונית בשלב 2, מחלה שנפוצה בדרך כלל בקרב שחקנים אלימים; ההערכה הייתה שהנזק נבע מזעזוע מוח חמור שספג ב-1978, ולא הייתה לו כל השפעה על היכולות הקוגניטיביות שלו. מרטן היה השחקן הראשון שלא היה אלים ושאובחן כחולה במחלה זו, שניתן לאבחן רק לאחר המוות.Golen, Jimmy (October 5, 2011). Brain study finds damage in Rick Martin . Associated Press. Retrieved October 5, 2011.

סטטיסטיקת קריירה
עונה סדירה ופלייאוף
עונה סדירה פלייאוף עונה קבוצה ליגה מש ש א נק דע מש ש א נק דע 1967/68 ת'טפורד מיינס קנדיאנס QJHL 40 38 35 73 — 7 2 0 2 4 1968/69 מונטריאול ג'וניור קנדיאנס OHA-Jr. 52 22 21 43 27 14 3 0 3 2 1968/69 מונטריאול ג'וניור קנדיאנס M-Cup — — — — — 6 2 1 3 12 1969/70 מונטריאול ג'וניור קנדיאנס OHA-Jr. 34 23 32 55 10 16 14 20 34 12 1969/70 מונטריאול ג'וניור קנדיאנס M-Cup — — — — — 12 14 13 27 8 1970/71 מונטריאול ג'וניור קנדיאנס OHA-Jr. 60 71 50 121 106 11 17 7 24 10 1971/72 באפלו סייברס NHL 73 44 30 74 39 — — — — — 1972/73 באפלו סייברס NHL 75 37 36 73 79 6 3 2 5 12 1973/74 באפלו סייברס NHL 78 52 34 86 38 — — — — — 1974/75 באפלו סייברס NHL 68 52 43 95 72 17 7 8 15 20 1975/76 באפלו סייברס NHL 80 49 37 86 67 9 4 7 11 12 1976/77 באפלו סייברס NHL 66 36 29 65 58 6 2 1 3 9 1977/78 באפלו סייברס NHL 65 28 35 63 16 7 2 4 6 13 1978/79 באפלו סייברס NHL 73 32 21 53 35 3 0 3 3 0 1979/80 באפלו סייברס NHL 80 45 34 79 54 14 6 4 10 8 1980/81 באפלו סייברס NHL 23 7 14 21 20 — — — — — 1980/81 לוס אנג'לס קינגס NHL 1 1 1 2 0 1 0 0 0 0 1981/82 לוס אנג'לס קינגס NHL 3 1 3 4 2 — — — — — סה"כ ב-NHL 685 384 317 701 477 63 24 29 53 74

קריירה בין-לאומית
 שנה נבחרת אירוע מש ש א נק דע 1976 קנדה גביע קנדה 4 3 2 5 0

קישורים חיצוניים


הערות שוליים

קטגוריה:שחקני הוקי קרח קנדים
קטגוריה:קנדים שנולדו ב-1951
קטגוריה:קנדים שנפטרו ב-2011